CELEX: 32012D0264
Language: da
Date: 2012-05-21 00:00:00
Title: 2012/264/EU: Kommissionens gennemførelsesafgørelse af 21. maj 2012 om ændring af beslutning 2008/620/EF om et specifikt kontrol- og inspektionsprogram for torskebestandene i Kattegat, Nordsøen, Skagerrak, den østlige del af Den Engelske Kanal, farvandene vest for Skotland og Det Irske Hav

22.5.2012   
            
            
               DA
            
            
               Den Europæiske Unions Tidende
            
            
               L 131/6
            
         KOMMISSIONENS GENNEMFØRELSESAFGØRELSE
   af 21. maj 2012
   om ændring af beslutning 2008/620/EF om et specifikt kontrol- og inspektionsprogram for torskebestandene i Kattegat, Nordsøen, Skagerrak, den østlige del af Den Engelske Kanal, farvandene vest for Skotland og Det Irske Hav
   (2012/264/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (1), særlig artikel 95, og
   ud fra følgende betragtninger:
   
               (1)
            
            
               Ved Kommissionens beslutning 2008/620/EF (2) er der fastsat et specifikt kontrol- og inspektionsprogram, der gælder for en periode på fire år, og som skal sikre en samordnet gennemførelse af de foranstaltninger for genopretning af torskebestandene i Kattegat, Nordsøen, Skagerrak, den østlige del af Den Engelske Kanal, farvandene vest for Skotland og Det Irske Hav, der er fastsat i Rådets forordning (EF) nr. 423/2004 (3).
            
         
               (2)
            
            
               Det specifikke kontrol- og inspektionsprogram er nødvendigt for at kunne tilrettelægge det operationelle samarbejde mellem de berørte medlemsstater og for at gøre det muligt for EU-Fiskerikontrolagenturet at tilrettelægge fælles ressourceanvendelsesplaner, jf. artikel 9 i Rådets forordning (EF) nr. 768/2005 (4).
            
         
               (3)
            
            
               For at sikre en fortsat samordnet gennemførelse af foranstaltningerne for genopretning af torskebestandene bør det specifikke kontrol- og inspektionsprogram forlænges for en periode på et år.
            
         
               (4)
            
            
               Beslutning 2008/620/EF bør derfor ændres i overensstemmelse hermed.
            
         
               (5)
            
            
               Foranstaltningerne i denne afgørelse er fastsat i samråd med de berørte medlemsstater.
            
         
               (6)
            
            
               Foranstaltningerne i denne afgørelse er i overensstemmelse med udtalelse fra Komitéen for Fiskeri og Akvakultur —
            
         VEDTAGET DENNE AFGØRELSE:
   Artikel 1
   I artikel 2 i beslutning 2008/620/EF affattes indledningen således:
   
      »Det specifikke kontrol- og inspektionsprogram, der er omhandlet i artikel 1, løber i fem år og omfatter:«
   
   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 21. maj 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 343 af 22.12.2009, s. 1.
   
      (2)  EUT L 198 af 26.7.2008, s. 66.
   
      (3)  EUT L 70 af 9.3.2004, s. 8.
   
      (4)  EUT L 128 af 21.5.2005, s. 1.